पाएं अपने शहर की ताज़ा ख़बरें और फ्री ई-पेपरडाउनलोड करें
प्रखंड के केवटा गांव में सोमवार की सुबह युवक की पिटाई के विरोध में भारी संख्या में जुटे आक्रोशित लोगों ने दलसिंहसराय-विद्यापतिनगर पथ को चार घंटे जाम कर हंगामा किया। इस दौरान जख्मी युवक को बीच सड़क पर लिटाकर न्याय की मांग करने लगे। हंगामा कर रहे युवक के परिजनों का कहना था कि वार्ड संख्या एक निवासी शिवजी राम के पुत्र जगेश्वर राम (40 वर्ष) व उनके गोतिया सुबोध राम में रविवार को किसी बात को लेकर झगड़ा हुआ था। इसके बाद ग्रामीणों के द्वारा बीच बचाव करते हुए मामले को शांत करा दिया गया। इसके बाद गांव के ही डीलर उगन पासवास ने जगेश्वर राम को अपने घर पर बुलाया और उसके साथ बुरी तरीके से मारपीट करते हुए अधमरा कर दिया। एसडीपीओ दिनेश कुमार पांडेय ने युवक के परिजनों से मोबाइल पर बातचीत करते हुए आवेदन मिलने के बाद उचित कानूनी कार्रवाई का आश्वासन देते हुए सड़क जाम को समाप्त करवाया। लगभग चार घंटे बाद साढ़े ग्यारह बजे लोगों ने जाम को समाप्त किया। इसके बाद परिजनों ने जख्मी युवक को इलाज के लिए अनुमंडलीय अस्पताल में भर्ती कराया। जहां से चिकित्सकों ने उसे गंभीर स्थिति में सदर अस्पताल समस्तीपुर रेफर कर दिया
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn